വിദ്വേഷ പ്രചാരകരെ കുറിച്ചുള്ള പാഠഭാഗങ്ങള് യൂനിവേഴ്സിറ്റി സിലബസില് ഉള്പ്പെടുത്തിയത് ചെറുത്ത് തോല്പിക്കണം: എസ്ഡിപിഐ കണ്ണൂര്: സംഘപരിവാര് വിദ്വേഷ പ്രചാരകരെ കുറിച്ചുള്ള പാഠഭാഗങ്ങള് കണ്ണൂര് യൂണിവേഴ്സിറ്റി പി ജി സിലബസില് ഉള്പ്പെടുത്തിയത് അത്യന്തം ഗൗരവതരമാണെന്നും ഇത്തരം ഹിന്ദുത്വ ഫാഷിസ്റ്റ് നീക്കങ്ങളെ മതേതര കേരളം ചെറുത്ത് തോല്പിക്കണമെന്നും എസ്ഡിപിഐ കണ്ണൂര് ജില്ലാ പ്രസിഡന്റ് എ സി ജലാലുദ്ദീന് പ്രസ്താവനയില് ആവശ്യപ്പെട്ടു. സ്വാതന്ത്ര്യ സമരത്തില് പങ്കെടുക്കാതെ മാപ്പെഴുതി രക്ഷപ്പെട്ട സവര്ക്കരുടെ പഠഭാഗങ്ങള് ഉള്പ്പെടുത്തിയത് ചരിത്രത്തെ വികലമാക്കാനുള്ള ശ്രമമാണ്. കേരളം ആര്എസ്എസ്ബിജെപി വിഭാഗങ്ങളെ അകറ്റി നിര്ത്തിയിട്ടുണ്ട് എന്നാല് പൊതു വിദ്യാഭ്യാസ സംവിധാനം ഉള്പ്പെടയുള്ളതിലൂടെ ഹിന്ദുത്വവര്ഗീയവിഘടനവാദ ആശയങ്ങള് അടിച്ചേല്പ്പിക്കാനുള്ള ശ്രമം മുളയിലേ നുള്ളണം. പിജി സിലബസില് സംഘപരിവാര് നേതാക്കളുടെ പഠഭാഗങ്ങള് തിരുകി കയറ്റിയവര്ക്കെതിരേ ശക്തമായ നടപടികള് സ്വീകരിക്കാന് അധികൃതര് തയ്യാറാകണം. വിദ്യാഭ്യാസ മേഖല കാവി വല്ക്കരിക്കാനുള്ള കേന്ദ്ര നീക്കത്തിന്റെ ഭാഗമാണിതിന് പിന്നില്. ഉത്തരേന്ത്യയില് പരീക്ഷിച്ച് വിജയിച്ച തന്ത്രം കേരളത്തില് നടപ്പിലാക്കാന് അനുവദിക്കരുത്. സ്വാതന്ത്ര്യസമര നേതാക്കളെ തമസ്കരിച്ച് ഒറ്റുകാര്ക്ക് വീര പരിവേഷം നല്കാനുള്ള ഏത് നീക്കത്തെയും ചെറുത്ത് തോല്പിക്കണം. അപകടകരമായ ഈ ഹിന്ദുത്വ ഫാഷിസ്റ് നീക്കത്തിനെതിരെ കണ്ണൂര് യൂണിവേഴ്സിറ്റിയിലേക്ക് എസ്ഡിപിഐ കണ്ണൂര് ജില്ലാ കമ്മിറ്റി നാളെ മാര്ച്ച് നടത്തുമെന്നും എ സി ജലാലുദ്ദീന് അറിയിച്ചു.